شه‌فه‌ق نيوز/ وه‌ڕيه‌وبه‌رايه‌تى گشتى ته‌ندروستى پاريزگاى هه‌ولێر له‌ هه‌رێم كوردستان، ئاشكراى خاسه‌وبوين 11 نه‌خوه‌ش تويشهاتگ وه‌ په‌تاى كۆرۆناى تازه‌ كرد دوياى وه‌رگرتن چاره‌سه‌ر پزيشكى ته‌واويگ و جيگيربوين حاڵه‌تيان.
وه‌ڕيه‌وبه‌رايه‌تيه‌گه‌ ئاماژه‌ وه‌يه‌يش كرد ئه‌نجام ئه‌و وشكاننه‌يله‌ ك ئه‌رايان ئه‌نجام درياگه‌ نيگه‌تڤ بوينه‌و هه‌ر وه‌و خاتريشه‌ رێ وه‌پيان درياگه‌ بچنه‌و ئه‌را ماڵه‌يل خوه‌يان.
جى باسه‌، يه‌يش له‌وه‌ختيگه‌ دكتۆر دلۆڤان محه‌مه‌د وه‌ڕيه‌وبه‌ر ته‌ندروستى هه‌ولێر له‌ باسيگ ئه‌را شه‌فه‌ق نيوز وت: ئه‌و نه‌خوه‌شه‌يله‌ ك چاره‌سه‌ر ئه‌رايان كرياگه‌و خاسه‌و بوينه‌ له‌ مه‌رز پاريزگاى هه‌ولێر ره‌سيه‌سه‌ 52 كه‌س.
